Zoken ma nint ket paot ar stummoù eo diaes do dirampoiñ. An droidigezh kentañ zo bet aozet gant Charles Rolland (1862-1940) e 1902, hag-eñ stourmer breizhat eus an tu kleiz hag enepkloer a-grenn, a gustume sonaozañ kanaouennoù e brezhoneg war follennoù-nij. Roet eo amañ ar pozioù en o stumm orin. Ar chemmoù merket e melen-ruz a dalvez da lakaat war-wel an diforchioù etre an destenn-mañ hag ar stumm zo kanet gant Marthe Vassalo (Klikañ war al  lenner audio evit selaou ar ganaouenn, kavet  amañ). Ar braz eus ar chemmoù a dalvez da ouzhpennañ ur silabenn evit ma klotfe ar pozioù gant an ton.